Cosimus Medices
Cosimus Medices, dictus Senex (Italiane Cosimo de' Medici, il Vecchio; natus Florentiae die 27 Septembris 1389 ; ibi obiit die 1 Augusti 1464), fuit argentarius et vir publicus et postea de facto Dominus urbis Florentiae ; ergo, Cosimus conditor praeclarae domus regnatricis Medices putatur. Nam, quamquam Cosimus de iure nullum magistratum Rei Publicae Florentiae gessit, de facto fuit dominus urbis ab anno 1434. Post mortem, decretum Rei Publicae Florentiae eum patrem patriae declaravit.